* صدا یَتھ زگتس منٛز ییٚتہِ پرٮ۪تھ انسان لل،حبہ خوتن یزید،یہواد پرٮ۪تھ کانٛہہ ژلہ وٕنہِ سیٚکہِ پٮ۪ٹھ نژاں، تہ نژاں نژاں مظلوم ٲسِتھ مسخر باساں مظلوم مسخر یمہٕ دۅنوے نظمہ چھےٚ اکہِ طرفہٕ نوِآگہی تہ شعری طریقہ کارٕچ تہٕ دۅیمہِ پاسہٕ شٲعرسٕنز بے پناہ نظرِ ہنز گواہ یۅسہٕ عالمی ادبس تہٕ عالمی توٲریخس محیط چھےٚ۔اَتھ سٍتۍ سٍتۍ تہٕ لرِ لوٚر چھُ راہی سٕنزن نظمن ہند منظر نامہٕ پیکر ترٲشی تہٕ علامژو رٔنگۍ اَکھ تِیُتھ تخلیقی صورت خانہٕ بنان یتھ أمۍ رینسمؔ نہِ زبٲنۍ منز Physical Poetryؤنِتھ ہٮ۪کو۔یہ شٲعری چھےٚ رنگین خیالاتو بجاے پیکرن تہٕ شبیہن تہٕ چیزن تہ تہندس چیز تس سٍتۍ کلہم پٲٹُھۍ سروکار تھون۔مطلب یہ زِ پیکرن تہ علامژن ہند اَکھ تِیتھ انضمام چُھ بارسس یوان ییٚتہِ Ideas بجاے پیکرٔژ ہنز اہمیت زیادٕ ٹاکارٕ چھےٚ۔"روٗد"،"ہندِ فانوس"تہٕ"سونتھ"ہشہِ نظمہٕ چھےٚ امہِ تخلیقی طریقہ کارچہِ نمایندٕ مثالہٕ یِمن منز شٲعر پنٕنۍ جذبٲتیت کاپہِ رٔٹِتھ محض منظرک مٲرۍ مندیُت ہاوان چھُ تہ سُہ چُھنہٕ منظرس یا پیکرس منز پننہِ جذبُک کانٛہہ مبدل ژھانڈان بلکہ محض منظرک آسُن تہ باسُن۔اَتھ طریقہ کارس لرِ لوٚر تہٕ اَتھ سٍتۍ رلہٕ وُن بیاکھ منظر نامہٕ چھُ تِمن نظمن منز عیاں یمہٕ شٲعرس بدست زندگی ہندس غیر شٲعرانہٕ مزازس سٍتۍ ہم آہنگ سپدنس پٮ۪ٹھ آمادٕ چھِ کران یتھ منز شٲعر مجبوری ،محکومی تہٕ بے بسی منز گرفتار شعری کردارن زایُن چھُ کانچھان تہٕ سُہ چھُ زندگی ہندس اَتھ یچھ پاسس پرن وٲلس برونٛہہ کُن معروضی اندازس منز پیش کران۔"باس"،"درامن"تہٕ"لیلا"چھےٚ امہِ قبلیچہِ نمایندٕ نظمہٕ یمن منزروٗمان کم تہٕ زندگی ہنزن ٹھوس تہٕ سنگلاخ حقیقژن سٍتۍ شٲعر سٕنز بُتھۍ لاگے دید مان چھےٚ۔ راہیؔ سند ونیکھ تام ٲخری تجربہٕ یُس ہیٔژ رٔنگۍ تِمو نظمہِ منز کوٚر چھُ "زنتہِ اَکھ نظم"نظمہِ ہنز صورٔژ منز اسہِ ویوٚد یتھ منز شٲعر پانس بہم یا پانس برونٹھ کنہِ بظٲہر منتشر چیزن تہ حقیقژن رلٲوِتھ پیش کران چھُ تہٕ کٲشرِ نظمہِ باؤژ ہندۍ عنوان یتھ کتھہِ کُن بے شوٗنکھ پٲٹھۍ یہ اشارٕ تہ کران زِ خود شٲعرس چھنہٕ تجربہٕ چہِ معننویٔژ پٮ۪ٹھ بھرپورپژھ کینٛہہ اوے تہ چھُ نظمہِ "زن تہِ اَکھ نظم"ناو دوان۔ راہی سٕنزن نظمن منز نہ چھُ فکر تہ سونچک انجماد تہ نہ چھُ باؤژ ہند گنڈِتھ ژۅپرِتھ طریقہ کار بلکہ چھُ اتہِ فکرِ ہندِ نامیٲتی وۅپزارُک تہٕ فنی ارتقاعک زیٖنہٕ پتہٕ زیٖنہٕ کھسنُک ٹاکارٕ سنز۔یمہٕ نظمہٕ پٔرِتھ چھُ محسوس سپدان زِ راہی یَن چھنہٕ پننس تخلیقی سفرس دوران زانٛہہ تہِ پوٚت پھیٖرِتھ نظر دِژمٕژ بلکہ چھُ برونٛہہ کنے رواں دواں روٗدمُت۔آرکی ٹایپنن ہندِ لاشعوری بازیافتٕچ تہ تہندٮ۪ن بیوٚن بیوٚن طرحن ہنز کَتھ چھےٚ الگ۔ایلیٹ سندِتنقیدُک نظریہ تہٕ تٔمۍ سٕنز نظم Four quartersچھےٚ راہی یَس بےٚ شونکۍ پٲٹھۍ شاعرانہٕ معروضیت پراونس منز معا ون تہٕ مددگار ثٲبت سپٕز مٕژ۔ بہٕ یژھٕ یتھ کتھہِ بیٚیہِ اکہِ لٹہِ پھیُر دِیُن زِ راہی سٕنزن نظمن پتہٕ کنہِ ییٚتہِ عالگیر یورپی Sensibilityکارفرما چھےٚ تہٕ ۔ *** غزل شہنازؔرشہد گژھان چاک چھِ جامن، مےٚ کیازِ لٔج نہ خبر ہران مۅختہٕ چھُ شامن ،مےٚ کیازِ لٔج نہ خبر یہ پان چون کُنے زوٚن تہ ساسہ بدۍ الزام ہلم ژےٚ دورتھہٕ پامن،مےٚ کیازِ لٔج نہ خبر مےٚ کیازِ بوٗز نہ زانہہ ،سانہِ شہرٕ لوٚگ بازر ہٮ۪وان مٔلۍ چھ غلامن،مےٚ کیازِ لٔج نہ خبر رخٕت کٕنان چھُ بہروٗپۍ سنٛد امیرن یُس سُہ وان لوٗٹہٕ عوامن،مےٚ کیازِ لٔج نہ خبر دپان روتلہِ کُستاں مےٚ ہیوٚ،تہٕ میانیو اتھو تُلان میٖل چھُ نامن،مےٚ کیازِ لٔج نہ خبر *** غزل شہنازؔرشہد دزان روٗد أچھن ہنٛد الاو پوٗرٕ شبس توے یہ قٲفلہٕ سورُے بچاو پوٗرٕ شبس کہٕنۍ نہ شک زِ بہ حبشی غلام چھُس لیکن یہِ کُس منگاں مےٚ ڈٮ۪کُک آمہٕ تاوپوٗرٕ شبس گژھان کیازِ نہ کتۍ کتۍ امِس کہٕنۍ حٲصل ہُراں چھےٚ ڈینجہِ اگر داو،دواپوٗرٕ شبس سُہ کمرٕ گژھان ازتہِ گاشہِ سرۍ چھُ میانی سٍتۍ دزان چھُ ژانگہِ تتٮ۪ن میون ناوپوٗرٕ شبس نہ کانہہ اصول،نہ اوسس حیا،نہ انصافےٕ یہِ کہندہ شہرٕ یوان اوس واوپوٗرٕ شبس سیہ غلاف ولِتھ یُس مےٚ دۅہلہِ دفنا ویوو سُہ آفتاب مےٚ سخ یاد آوپوٗرٕ شبس *** غزل شہنازؔرشہد بادشاہ سُہ ٲسۍ تَن یاگدا،کرایہِ پٮ۪ٹھ یتھ سرایہ منٛز بساں پرٛتھ اَکھا کرایہِ پٮ۪ٹھ پردٕ تھوٚد تُلکھ تہ بلۍ،وتھۍ تھوکھ ژٕ درۍچہِ بلۍ دٔد وَنن نِمُت چھُ سونتُک ہواکرایہِ پٮ۪ٹھ یتھ شبس پننۍ چھِ کوٗرِتھ نمٕتۍ وژھو أچھو یتھ شبس ژٕ خواب جورہ دِکھاکرایہِ پٮ۪ٹھ سانۍ کتھ بدل،قلندر چھِ أسۍ ،یِہُنٛد ووٚنُم کیاہ کرن اگر نہ میلٮ۪کھ کُلاہ،کرایہِ پٮ۪ٹھ اسۍ دوان چھ تارٕ تر نٕچ کراے تس مگر کیاہ پتاہ زِ پانہ کس ناخدا کرایہِ پٮ۪ٹھ میانہِ ناوٕ نے کرکھ زونہ پچھ ،مَہ کر ،مگر اکھ شباہ،بس اکھ شباہ،اکھ شباہ کرایہِ پٮ۪ٹھ ***